<classify> WAZIRI wa Mambo ya Ndani ya Nchi, Kangi Lugola amewataka polisi waliopo masomoni kuhakikisha kuwa wanapohitimu wanatumikia jeshi hilo kwa weledi na kutofikiria kufanya kazi za dili zinazolenga kuwaumiza wananchi.Waziri huyo alitoa rai hiyo alipotembelea Chuo cha Mafunzo ya Maofisa ya Polisi Kurasini wakati wa ufunguzi wa kozi kwa polisi wa kuanzia ngazi ya wakaguzi.Akiwa hapo Lugola alisema, mambo yaliyosababisha afike chuoni hapo ni aina ya maofisa aliokutana nao wanapokuwa kwenye kazi.Mambo makubwa yamenifanya nifike hapa mapema ili nisipitwe na kozi hii inayoendelea na hii inatokana na aina ya maofisa niliokuwa nikikutana nao baada ya mimi kuteuliwa kuwa Waziri.Kuna mahala kuna sehemu imenipa mashaka, sijui kama wamepita hapa au la? Wakati mwingine najiuliza jeshi hili ni la weledi na kisasa?Mfano, kuna ofisa mmoja yupo kwenye kituo tu, kila kukicha asilimia 90 ya watu anaowakamata ni madili ya watu waliotengenezwa... Hivi siku hizi tunasoma kutengeneza dili?amehoji Lugola.Alisema ni asilimia 10 tu ya watu wanaokamatwa ambao sio wa dili na asilimia inayobaki ni dili, hivyo ifike wakati viongozi waelewe kwamba wanaopata nafasi, wasitegemea kupiga madili dili tu bali wawatumikie wananchi kwa weledi na uaminifu.Pia waziri aliwataka maofisa hao kukumbuka maneno yake kama waziri ili wawe mfano bora na watende haki bila ya kudhulumu wasiokuwa na hatia.Kama waziri kwa nafasi yangu, mkumbuke nilisema na nyinyi na namfahamisha mkuu wa mafunzo kuwa kuna watu wamechafuka mabega kwa vyeo lakini ni watu wa madili lakini kuna watu ambao hawajachafuka mabega ambao wanafanya vizuri, alisema.  <topic>: KITAIFA 